Author: Teacher

Παιδαγωγικά μέτρα πειθαρχίας
Πολιτική του σχολείου μας είναι να βοηθήσουμε τα παιδιά να αυτοπειθαρχούν, δίνοντας ευκαιρίες σε όλους και όλες να αναδείξουν τον θετικό εαυτό τους και να εκδηλώσουν θετικές κοινωνικές συμπεριφορές. Η ενίσχυση των θετικών κοινωνικών συμπεριφορών δίνεται από τους δασκάλους/δασκάλες σε συνεργασία με τη διευθυντική ομάδα διαβαθμισμένα.
Όταν εκδηλώνεται αρνητική συμπεριφορά εφαρμόζονται διαβαθμισμένες συνέπειες ή παιδαγωγικά μέτρα. Οι υπεύθυνοι τμήματος μπορούν να απομακρύνουν τον μαθητή για λίγα λεπτά από δραστηριότητες της τάξης, να ενημερώσουν προφορικά και γραπτά τον κηδεμόνα του μαθητή/τριας και να τύχει παρατήρησης από τον διευθυντή, ιδιαιτέρως ή ενώπιον του γονέα.
Σε δεύτερο επίπεδο οι συνέπειες μπορεί να περιλαμβάνουν αποζημίωση εάν έχει προκληθεί ζημιά, κοινωφελή σχολική εργασία κατά τη διάρκεια λειτουργίας του σχολείου, στέρηση συμμετοχής σε σχολικές εκδηλώσεις ή δραστηριότητες, παραμονή σε κατάλληλο χώρο, για μια περίοδο στην παρουσία εκπαιδευτικού. Σε πολύ σοβαρές περιπτώσεις θα ενημερώνεται ο οικείος επιθεωρητής και οι υποστηρικτικοί φορείς.

ΣΥΜΒΟΛΑΙΟ Εγώ ο/η υποφαινόμενος/η ……………………………….…………………
μαθητής/τρια του Δημοτικού Σχολείου Αθηένου Κ Β΄, υπόσχομαι να τηρώ του κανόνες ΚΑΛΗΣ ΣΥΜΠΕΡΙΦΟΡΑΣ που έχουμε συμφωνήσει, γιατί αυτοί θα με βοηθήσουν να συμπεριφέρομαι σωστά στο σχολείο, να γίνω ένας σωστός άνθρωπος και να απολαμβάνω τη ζωή μου παρέα με τους άλλους ανθρώπους.
Υπογραφή: ..................................................
Εμείς οι γονείς του/της …………………………………………………. δεσμευόμαστε να βοηθήσουμε το παιδί μας να μάθει να τηρεί τους κανόνες ΚΑΛΗΣ ΣΥΜΠΕΡΙΦΟΡΑΣ, ώστε να γίνει ένας σωστός άνθρωπος.
Όνομα: …………………………………………
Υπογραφή: …………………………………….

ΔΗΜΟΤΙΚΟ ΣΧΟΛΕΙΟ
ΑΘΗΕΝΟΥ Κ.Β΄

Κώδικας
Καλής Συμπεριφοράς

Σεβασμός, Συνεργασία, Ασφάλεια, Αποδοχή, Ενσυναίσθηση

ΔΕΣΜΕΥΣΗ ΓΟΝΕΩΝ

Σχολική Χρονιά:
2024-2025

Α. ΣΤΗΝ ΤΑΞΗ
Έρχομαι έγκαιρα στο σχολείo Λέω ΚΑΛΗΜΕΡΑ σ’ όσους συναντήσω και πηγαίνω στην τάξη μου.
Ετοιμάζω τα βιβλία και τετράδια που χρειάζομαι για το μάθημα που θα ακολουθήσει.
Βγαίνω στην αυλή να συναντήσω τους φίλους μου.
Προσέχω και συμμετέχω ενεργά στο μάθημα.
Εκτελώ όλες τις εργασίες μου με επιμέλεια.
Όταν θέλω να μιλήσω σηκώνω το χέρι μου και παίρνω τον λόγο.
Ακούω με προσοχή εκείνον που μιλά και δεν τον διακόπτω.
Πάντα μιλώ με ευγένεια και προσέχω να μην προσβάλλω τους άλλους, έστω κι αν διαφωνώ με μία άποψη.
Εργάζομαι ήσυχα και αθόρυβα μέσα στην τάξη.
Σέβομαι την περιουσία της τάξης και των άλλων παιδιών και δεν κάνω ζημιές.
Διατηρώ την τάξη μου καθαρή και συγυρισμένη.

Β. ΣΤΟ ΔΙΑΛΕΙΜΜΑ
Βγαίνω διάλειμμα χωρίς να τρέχω και χωρίς να σπρώχνω κανένα.
Παίρνω ό,τι χρειάζομαι από την τάξη μου και δεν επιστρέφω για κανένα λόγο.
Παίζω ήρεμα στους προκαθορισμένους χώρους.
Όταν παίζω με τους/τις φίλους/ες μου δέχομαι τη νίκη, αλλά και την ήττα με ευπρέπεια.
Τηρώ τους κανονισμούς των παιχνιδιών της αυλής.
Σέβομαι και διατηρώ το περιβάλλον καθαρό.
Χρησιμοποιώ τους καλάθους για τα σκουπίδια και τους καλάθους για τα ανακυκλώσιμα υλικά.
Περιμένω τη σειρά μου στο κυλικείο ήρεμα.
Αν έχω κάποιο πρόβλημα στο διάλειμμα, το αναφέρω στους υπεύθυνους εκπαιδευτικούς παιδονόμους.
Χρησιμοποιώ τον χρόνο του διαλείμματος για να φάω, να πιω νερό, να πάω στην τουαλέτα και να παίξω.
Μόλις χτυπήσει το κουδούνι μπαίνω έγκαιρα στην τάξη και ετοιμάζομαι για το μάθημα που ακολουθεί.
Γ. ΣΤΟ ΣΠΙΤΙ
Εκτελώ με προσοχή όλες τις εργασίες, που μου ανατίθενται από τους δασκάλους/ δασκάλες.
Προετοιμάζομαι για όλα τα μαθήματά μου συστηματικά και αποτελεσματικά.
Ετοιμάζω την τσάντα μου από το βράδυ. Φροντίζω να έχω μέσα όλα τα βιβλία και τετράδια που χρειάζομαι την επόμενη μέρα.
Φορώ καθημερινά τη στολή που καθορίζεται από το σχολείο.

Δ. ΓΕΝΙΚΗ ΣΥΜΠΕΡΙΦΟΡΑ-ΣΧΕΣΕΙΣ
Σέβομαι τα συναισθήματα και τα δικαιώματα των συμμαθητών/τριών μου. Αποφεύγω να τους πληγώνω με τις πράξεις ή με τα λόγια μου.
Αποδέχομαι και σέβομαι τη διαφορετικότητα. Δέχομαι όλα τα παιδιά ανεξάρτητα από τη χώρα καταγωγής, χρώμα, θρησκεία, αναπηρία, οικονομική και κοινωνική κατάσταση.
Σε περίπτωση που παραβώ τον κώδικα, αναγνωρίζω το λάθος μου και δέχομαι τη συνέπεια της πράξης μου. Προσπαθώ να μην το επαναλάβω!
Υποστηρίζω με επιχειρήματα την άποψή μου. Αποφεύγω τις βρισιές, τις χειρονομίες και τις φωνές. Μιλώ σε όλους με ευγένεια!
Σέβομαι τους μεγαλύτερούς μου και τους μιλώ στον πληθυντικό.
Βοηθώ και ενισχύω τις προσπάθειες του σχολείου για την προστασία του περιβάλλοντος (ανακυκλώνω, εξοικονομώ ενέργεια, προστατεύω το περιβάλλον).
Η συμπεριφορά μου είναι άψογη όπου κι αν βρίσκομαι (στο σχολείο, σε επίσκεψη ή σε εκδρομή, στην εκκλησία, στο θέατρο...)
Λύνω τις διαφορές μου με ειρηνικό τρόπο ζητώντας βοήθεια όπου χρειάζεται από τους εκπαιδευτικούς του σχολείου.
Χρησιμοποιώ τις μαγικές λέξεις:
ΕΥΧΑΡΙΣΤΩ ΚΑΛΗΜΕΡΑ
ΠΑΡΑΚΑΛΩ ΚΑΛΟ ΜΕΣΗΜΕΡΙ
ΣΥΓΓΝΩΜΗ